**Prečo mám rád slovenčinu, prečo mám rád Slovensko**

**Slovenská trojruža**

Slovensko moje rodné, si tak krásne, na bývanie vhodné. Plné prírodných a historických krás aj tá slovenčina má ľubozvučný hlas.

Máme vlastných sedem divov slovenského sveta, vymenovaním ich by neskončila táto veta. Vyberiem si na to ja slovenskú trojružu, pridávam k nej aj Dobšinského dušu.

Prvú ružu dávam Ochtinskej jaskyni, je v nej tak nádherne ako v maminej kuchyni. Má unikátne aragonitové ornamenty známe tiež ako železné kríky a kvety.

Banskej Štiavnici patrí moja druhá ruža, nejedna deva si tam hľadá svojho muža. Kedysi tu ťažili striebro, ba aj zlato, dnes v tých prázdnych baniach nájdeme len blato.

Tretiu ružu dávam tatranskému parku, ktorého krásy vidno až na diaľku. Najznámejším vrchom je bezpochyby Kriváň, bola som tam raz, ale dnes mám radšej diváň.

Alexandra Rybková, 6.A, Základná škola A. Sládkoviča Sliač